stanford-oval/wikipedia huggingface dataset:
โบรุสซีอาดอร์ทมุนท์ในฤดูกาล 2017–18
การแข่งขัน > ยูฟ่ายูโรปาลีก > รอบแพ้คัดออก > รอบ 32 ทีมสุดท้าย

| 0 | 1 | 2 | 3 | 4 |
| --- | --- | --- | --- | --- |
| 15 กุมภาพันธ์ พ.ศ. 2561 เลกแรก | โบรุสซีอาดอร์ทมุนท์  | 3–2 |  อาตาลันตา | ดอร์ทมุนท์, เยอรมนี |
| 21:05 CET (UTC+1) 03:05 เวลาไทย (UTC+7) | เชือร์เลอ  30' บัตชัวยี  65', 90+1' | รายงาน | อีลีชิช  51', 56' | สนามกีฬา: เว็สท์ฟาเลินชตาดีอ็อน ผู้ชมในสนาม: 62,500 คน ผู้ตัดสิน: ดาเนียล สเตฟันสกี (โปแลนด์) |
| 0 | 1 | 2 | 3 | 4 |
| --- | --- | --- | --- | --- |
| 22 กุมภาพันธ์ พ.ศ. 2561 เลกที่สอง | อาตาลันตา  | 1–1  (3–4 ผลประตูรวม) |  โบรุสซีอาดอร์ทมุนท์ | เรจโจเอมีเลีย, อิตาลี |
| 21:05 CET (UTC+1) 03:05 เวลาไทย (UTC+7) | โตลอย  11' | รายงาน | ชเมลเซอร์  83' | สนามกีฬา: สตาดีโออัตเลตีอัซซูร์รีดีตาเลีย ผู้ชมในสนาม: 17,492 คน ผู้ตัดสิน: เคซุส กิล มันซาโน (สเปน) |
การแข่งขัน > ยูฟ่ายูโรปาลีก > รอบแพ้คัดออก > รอบ 16 ทีมสุดท้าย

| 0 | 1 | 2 | 3 | 4 |
| --- | --- | --- | --- | --- |
| 8 มีนาคม พ.ศ. 2561 เลกแรก | โบรุสซีอาดอร์ทมุนท์  | 1–2 |  เรด บูลล์ ซัลซ์บวร์ก | ดอร์ทมุนท์, เยอรมนี |
| 19:00 CET (UTC+1) 01:00 เวลาไทย (UTC+7) | เชือร์เลอ  62' | รายงาน | เบรีชา  49' (ลูกโทษ), 56' | สนามกีฬา: เว็สท์ฟาเลินชตาดีอ็อน ผู้ชมในสนาม: 53,700 คน ผู้ตัดสิน: สลัฟคอ วินชิช (สโลวีเนีย) |
| 0 | 1 | 2 | 3 | 4 |
| --- | --- | --- | --- | --- |
| 15 มีนาคม พ.ศ. 2561 เลกที่สอง | เรด บูลล์ ซัลซ์บวร์ก  | 0–0  (2—1 ผลประตูรวม) |  โบรุสซีอาดอร์ทมุนท์ | วัลส์-ไซเซินไฮม์, ออสเตรีย |
| 21:05 CET (UTC+1) 03:05 เวลาไทย (UTC+7) |  | รายงาน |  | สนามกีฬา: เรด บูลล์ อารีนา ผู้ชมในสนาม: 29,520 คน ผู้ตัดสิน: เบอนัวต์ บัสเตียง (ฝรั่งเศส) |
สถิติ > ผู้ทำประตู

| อันดับ | ตำแหน่ง | ชื่อ | บุนเดิสลีกา | เดเอ็ฟเบ-โพคาล | เดเอฟแอล-ซูเปอร์คัพ | แชมเปียนส์ลีก | ยูโรปาลีก | ทั้งหมด |
| --- | --- | --- | --- | --- | --- | --- | --- | --- |
| 1 | FW |  ปีแยร์-แอเมอริก โอบาเมอย็องก์ | 13 | 3 | 1 | 4 | 0 | 21 |
| 2 | FW |  มีชี บัตชัวยี | 7 | 0 | 0 | 0 | 2 | 9 |
| 2 | FW |  มักซีมีเลียน ฟิลิปป์ | 9 | 0 | 0 | 0 | 0 | 9 |
| 4 | MF |  มาร์โค รอยส์ | 7 | 0 | 0 | 0 | 0 | 7 |
| 5 | MF |  ชินจิ คะงะวะ | 5 | 1 | 0 | 0 | 0 | 6 |
| 5 | FW |  อันเดรีย ยาร์โมเลนโก | 3 | 2 | 1 | 0 | 0 | 6 |
| 7 | MF |  คริสเตียน พูลิซิช | 4 | 0 | 0 | 1 | 0 | 5 |
| 8 | DF |  มาร์ก บาร์ตรา | 2 | 2 | 0 | 0 | 0 | 4 |
| 9 | DF |  โซคราติส ปาปาสธาโทปูลอส | 2 | 0 | 0 | 1 | 0 | 3 |
| 9 | MF |  อันเดร เชือร์เลอ | 1 | 0 | 0 | 0 | 2 | 3 |
| 11 | MF |  มารีโอ เกิทเซอ | 2 | 0 | 0 | 0 | 0 | 2 |
| 11 | DF |  ราฟาแอล กือไรรู | 1 | 0 | 0 | 1 | 0 | 2 |
| 11 | MF |  นูรี ชาฮิน | 2 | 0 | 0 | 0 | 0 | 2 |
| 14 | MF |  กอนซาโล กาสโตร | 0 | 1 | 0 | 0 | 0 | 1 |
| 14 | FW |  อาเล็กซานเดอร์ อิซัค | 0 | 1 | 0 | 0 | 0 | 1 |
| 14 | MF |  จาดอน ซานโช | 1 | 0 | 0 | 0 | 0 | 1 |
| 14 | DF |  มาร์เซิล ชเมลเซอร์ | 0 | 0 | 0 | 0 | 1 | 1 |
| 14 | DF |  เชเรมี โทลชัน | 1 | 0 | 0 | 0 | 0 | 1 |
| 14 | MF |  ยูเลียน ไวเกิล | 1 | 0 | 0 | 0 | 0 | 1 |
| 14 | DF |  ด็อง-อาแซ็ล ซากาดู | 1 | 0 | 0 | 0 | 0 | 1 |
| เข้าประตูตัวเอง | เข้าประตูตัวเอง | เข้าประตูตัวเอง | 2 | 0 | 0 | 0 | 0 | 2 |
| ทั้งหมด | ทั้งหมด | ทั้งหมด | 64 | 10 | 2 | 7 | 5 | 88 |
สถิติ > คลีนชีตส์

| Rank | No>  | Pos | Nat | ชื่อ | บุนเดิสลีกา | เดเอ็ฟเบ-โพคาล | เดเอฟแอล-ซูเปอร์คัพ | แชมเปียนส์ ลีก | ทั้งหมด |
| --- | --- | --- | --- | --- | --- | --- | --- | --- | --- |
| 1 | 38 | GK |  | โรมัน เบือร์คี | 12 | 2 | 0 | 0 | 15 |
| ทั้งหมด | ทั้งหมด | ทั้งหมด | ทั้งหมด | ทั้งหมด | 12 | 2 | 0 | 0 | 15 |
อัปเดตล่าสุด: 5 พฤษภาคม ค.ศ. 2018
ไดมอน (ซอฟต์แวร์)

ส่วนประกอบสิ่งแวดล้อมเดสก์ท็อปลินุกซ์ที่เป็นไดมอน ได้แก่ D-Bus, NetworkManager (ในที่นี้เรียกว่า unnetwork), PulseAudio (usound) และ Avahi
ในระบบปฏิบัติการคอมพิวเตอร์ ไดมอน (daemon) เป็นโปรแกรมคอมพิวเตอร์ที่ทำงานอยู่เบื้องหลังโดยไม่มีการควบคุมแบบโต้ตอบโดยตรงโดยผู้ใช้ โปรแกรมดังกล่าวจะถูกเตรียมให้ใช้งานเป็น กระบวนการ ชื่อมักจะลงท้ายด้วยตัวอักษร d เพื่อระบุว่ากระบวนการนี้เป็นกระบวนการ daemon จริง ๆ และเพื่อแยกความแตกต่างจากโปรแกรมคอมพิวเตอร์ทั่วไป ตัวอย่างเช่น syslogd หมายถึงกระบวนการไดมอนที่จัดการบันทึกของระบบ sshd เป็นกระบวนการไดมอนที่รับการเชื่อมต่อ SSH ขาเข้า
ในสภาพแวดล้อมยูนิกซ์ กระบวนการพ่อแม่ของไดมอนมักจะเป็นกระบวนการ init และอยู่ภายใต้ init โดยตรงในลำดับชั้นกระบวนการของระบบยูนิกซ์ โดยทั่วไปกระบวนการไดมอนจะถูกสร้างขึ้นโดยการดำเนินการ fork เพื่อสร้างกระบวนการย่อยแล้วยุติการทำงานทันที เพื่อให้กระบวนการย่อยสามารถทำงานภายใต้ init หรือกระบวนการไดมอนเริ่มต้นโดยตรงโดย init
โดยปกติระบบจะเริ่มกระบวนการไดมอนเมื่อเริ่มต้นระบบ โดยไดมอนทำงานเพื่อตอบสนองต่อคำขอเครือข่าย กิจกรรมของฮาร์ดแวร์ หรือคำขอจากโปรแกรมประยุกต์อื่น ไดมอนเช่น cron ยังรันภารกิจที่ระบุตามเวลาที่กำหนดด้วย
ที่มาของชื่อ

ชื่อ daemon นี้มาจากไดมอน ซึ่งปรากฏในเทพปกรณัมกรีก เป็นสิ่งมีชีวิตที่คอยช่วยทำงานที่เทพเจ้าไม่อยากต้องมายุ่งยากทำเองให้ จึงนำมาใช้เพื่อเรียกการทำงานเบื้องหลังในคอมพิวเตอร์ซึ่งผู้ใช้ไม่อยากต้องมายุ่งยากทำเอง
ประเทศไทยในกรีฑาชิงแชมป์โลก 2022

| ประเทศไทย ในกรีฑาชิงแชมป์โลก 2022 |
| --- | --- |
ธงชาติไทย
รหัสดับเบิลยูเอ: THA
ณ ยูจีน ออริกอน 15–24 กรกฎาคม 2022
นักกีฬา: 1 คน
การเข้าร่วมแข่งขันกรีฑาชิงแชมป์โลก
1983 1987 1991 1993 1995 1997 1999 2001 2003 2005 2007 2009 2011 2013 2015 2017 2019 2022 2023
ประเทศไทย เข้าร่วมแข่งขันในรายการกรีฑาชิงแชมป์โลก 2022 ที่ ยูจีน ประเทศสหรัฐ ระหว่างวันที่ 15 ถึง 24 กรกฎาคม ค.ศ. 2022
ผลการแข่งขัน

ประเทศไทยส่งนักกีฬาเข้าแข่งขัน 1 คน
ผลการแข่งขัน > ชาย

| นักกีฬา | รายการ | ฮีต> ผล | ฮีต> อันดับ | ชิงชนะเลิศ> ผล | ชิงชนะเลิศ> อันดับ |
| --- | --- | --- | --- | --- | --- |
| คีริน ตันติเวทย์ | 5000 เมตร | 14:29.28 | 40 | ไม่ผ่าน | ไม่ผ่าน |
แหล่งข้อมูลอื่น

Oregon22｜WCH 22｜World Athletics
| ด ค กประเทศในกรีฑาชิงแชมป์โลก 2022 |
| --- | --- |
แอฟริกา:  แอลจีเรีย  แองโกลา   เบนิน  บอตสวานา  บูร์กินาฟาโซ  บุรุนดี  แคเมอรูน  เคปเวิร์ด  คอโมโรส   คองโก DR  จิบูตี  อียิปต์  เอริเทรีย  เอสวาตีนี  เอธิโอเปีย  กาบอง  แกมเบีย  กานา  ไอวอรีโคสต์  เคนยา  เลโซโท  ประเทศไลบีเรีย  มาดากัสการ์  มาลี  มอริเชียส  โมร็อกโก  นามิเบีย  ไนเจอร์  ไนจีเรีย  เซเนกัล  เซเชลส์  เซียร์ราลีโอน  แอฟริกาใต้  ซูดานใต้  ซูดาน  แทนซาเนีย  โตโก  ตูนิเซีย  ยูกันดา  แซมเบีย  ซิมบับเว 
เอเชีย:  อัฟกานิสถาน  บาห์เรน  บังกลาเทศ  ภูฏาน  จีน  ไชนีสไทเป  ติมอร์ตะวันออก  ฮ่องกง  อินเดีย  อินโดนีเซีย  อิรัก  ญี่ปุ่น  จอร์แดน  คาซัคสถาน  คูเวต  คีร์กีซสถาน  เลบานอน  มาเลเซีย  มัลดีฟส์  มองโกเลีย  เนปาล  โอมาน  ปากีสถาน  ปาเลสไตน์  ฟิลิปปินส์  กาตาร์  ซาอุดีอาระเบีย  เกาหลีใต้  สิงคโปร์  ศรีลังกา  ซีเรีย  ทาจิกิสถาน  ประเทศไทย  อุซเบกิสถาน  เวียดนาม 
ยุโรป:  แอลเบเนีย  อาร์เมเนีย  ออสเตรีย  อาเซอร์ไบจาน  เบลเยียม  บอสเนียและเฮอร์เซโกวีนา  บัลแกเรีย  โครเอเชีย  ไซปรัส  สาธารณรัฐเช็ก  เดนมาร์ก  เอสโตเนีย  ฟินแลนด์  ฝรั่งเศส  เยอรมนี  ยิบรอลตาร์  บริเตนใหญ่และไอร์แลนด์เหนือ  กรีซ  ฮังการี  ไอซ์แลนด์  ไอร์แลนด์  อิสราเอล  อิตาลี  โคโซโว  ลัตเวีย  ลิทัวเนีย  ลักเซมเบิร์ก  มอลตา  มอลโดวา  มอนเตเนโกร  เนเธอร์แลนด์  มาซิโดเนียเหนือ  นอร์เวย์  โปแลนด์  โปรตุเกส  โรมาเนีย  ซานมารีโน  เซอร์เบีย  สโลวะเกีย  สโลวีเนีย  สเปน  สวีเดน  สวิตเซอร์แลนด์  ตุรกี  ยูเครน 
อเมริกาเหนือ:  แองกวิลลา  แอนติกาและบาร์บูดา  อารูบา  บาฮามาส  บาร์เบโดส  เบลีซ  เบอร์มิวดา  หมู่เกาะบริติชเวอร์จิน  แคนาดา  หมู่เกาะเคย์แมน  คอสตาริกา  คิวบา  โดมินิกา  สาธารณรัฐโดมินิกัน  เอลซัลวาดอร์  เกรนาดา  กัวเตมาลา  เฮติ  ฮอนดูรัส  จาเมกา  เม็กซิโก  นิการากัว  เปอร์โตริโก  เซนต์คิตส์และเนวิส  เซนต์ลูเซีย  เซนต์วินเซนต์และเกรนาดีนส์  ตรินิแดดและโตเบโก  หมู่เกาะเติกส์และหมู่เกาะเคคอส  สหรัฐอเมริกา  หมู่เกาะเวอร์จิน 
โอเชียเนีย:  อเมริกันซามัว  ออสเตรเลีย  หมู่เกาะคุก  สหพันธรัฐไมโครนีเซีย  ฟิจิ  เฟรนช์โปลินีเซีย  กวม  คิริบาส  หมู่เกาะมาร์แชลล์  นิวซีแลนด์  หมู่เกาะนอร์เทิร์นมาเรียนา  ปาเลา  ปาปัวนิวกินี  ซามัว  หมู่เกาะโซโลมอน  ตองกา  ตูวาลู  วานูอาตู 
อเมริกาใต้:  อาร์เจนตินา  โบลิเวีย  บราซิล  ชิลี  โคลอมเบีย  เอกวาดอร์  กายอานา  ปานามา  ปารากวัย  เปรู  อุรุกวัย  เวเนซุเอลา 
อื่น ๆ:  ทีมนักกีฬาผู้ลี้ภัย
ตำรวจ

ตำรวจในประเทศอิตาลี
ตำรวจ คือหน่วยงานบังคับใช้กฎหมาย ที่ให้อำนาจเจ้าหน้าที่บังคับใช้กฎหมายผ่านอำนาจรัฐ โดยมีวัตถุประสงค์ในการบังคับใช้กฎหมาย เพื่อให้สามารถแน่ใจได้ว่าประชาชนจะมีความปลอดภัย ทั้งในส่วนของทรัพย์สินและสุขภาพ รวมถึงป้องกันอาชญากรรม การก่อความไม่สงบและการกระทำความผิดในทางแพ่ง โดยมีอำนาจหน้าที่โดยชอบตามกฎหมาย
คำว่าตำรวจ

คำว่าตำรวจนั้น เกิดจากการแผลงคำมาจากคำว่า ตรวจ ในภาษาเขมร ซึ่งไทยรับเข้ามาใช้งาน โดยเริ่มใช้ตั้งแต่ยุคที่มีการก่อสร้างนครธมใน พ.ศ. 1432 ซึ่งมีปรากฏในคำสัตย์สาบานของคนที่ทำหน้าที่เป็นตำรวจในจารึกบนประตูพระราชวังมนนครธม โดยพบหลักฐานในประเทศไทยในศิลาจารึกที่เมืองลพบุรี ช่วงปี พ.ศ. 1565 - 1600 ในประชุมจารึกสยาม โดยเรียกในจารึกว่า ตมฺรฺวจวิษย (ตำรวจวิษัย) โดยนักวิชาการคาดเดาว่าเป็นตำรวจชนิดหนึ่งที่ทำงานเกี่ยวกับงานด้านว่าราชการเมือง
บุคลากรและการจัดหน่วย

สำหรับเจ้าหน้าที่ตำรวจนั้นมีทั้งในส่วนของงานป้องกันปราบปราม (ในเครื่องแบบ) และงานสืบสวน โดยเรียกกันแตกต่างกันไปในแต่ละประเทศ ซึ่งภารกิจหลักของตำรวจทั้งสองรูปแบบคือการปกป้องชีวิตและทรัพย์สินของประชาชน การบังคับใช้กฎหมายอาญา การสอบสวนคดีอาญา การควบคุมดูแลการจราจร การควบคุมฝูงชน ควบคุมดูแลความปลอดภัยของสาธารณชน ปกป้องพลเรือน การจัดการเหตุฉุกเฉิน การค้นหาผู้สูญหาย ค้นหาทรัพย์สินที่สูญหาย และภารกิจอื่น ๆ ที่เกี่ยวเนื่องกับการรักษาความสงบเรียบร้อยของประชาชน โดยกองกำลังของตำรวจนั้นมักมีการจัดหน่วยในรูปแบบมีลำดับขั้นและสายการบังคับบัญชา มีโครงสร้างที่ชัดเจน โดยในแต่ละประเทศก็จะมีการแบ่งโครงสร้างและชั้นยศของตำรวจที่แตกต่างกันไป
บุคลากรและการจัดหน่วย > เครื่องแบบ

เจ้าหน้าที่ตำรวจส่วนใหญ่สวมเครื่องแบบในการปฏิบัติงาน ทั้งในการตอบสนองเหตุผ่านเบอร์โทรฉุกเฉิน การรับแจ้งเหตุที่สถานีตำรวจ การออกลาดตระเวนเพื้อป้องกันการเกิดอาชญากรรม โดยการแต่งเครื่องแบบนั้นเป็นการแสดงออกถึงอำนาจทางกฎหมายในการรักษาความสงบเรียบร้อย ทั้งในส่วนของการแสดงตัวเพื่อยับยั้งเหตุอาชญากรรม การรักษาที่เกิดเหตุหลังเกิดอาชญากรรมเพื่อรอการตรวจสอบ
นอกเหนือจากนี้ เจ้าหน้าที่ตำรวจในเครื่องแบบนั้นอาจจะบ่งบอกถึงบทบาทหน้าที่อื่น ๆ ในการปฏิบัติงาน เช่น การจัดการจราจร การปฏิบัติการมวลชนสัมพันธ์ในชุมชน การค้นหาผู้สูญหาย และการรักษาความสงบเรียบร้อยในกิจกรรมสาธารณะต่าง ๆ ซึ่งเจ้าหน้าที่ตำรวจในเครื่องแบบนั้นจะต้องมีความพร้อมในการปฏิบัติหน้าที่ตลอด 24 ชั่วโมง ตำรวจในเครื่องแบบจึงต้องแบ่งการทำงานเป็นกะการทำงาน
บุคลากรและการจัดหน่วย > งานสืบสวน

ตำรวจสืบสวนมีหน้าที่ในการสืบสวนสอบสวน โดยตำรวจในงานสืบสวนสอบสวนนั้นอาจมีชื่อเรียกที่แตกต่างกัน เช่น ตำรวจสอบสวน ตำรวจศาล และตำรวจอาชญากรรม ซึ่งตำรวจในงานสืบสวนสอบสวนนั้นคิดเป็นประมาณ 15 - 25 % ของเจ้าหน้าที่ตำรวจ โดยตำรวจในงานสืบสวนสอบสวนนั้นมักจะแต่งกายนอกเครื่องแบบ ทั้งในรูปแบบของชุดสุภาพ เพื่อไม่แสดงออกถึงอำนาจในการทำงานมากเกินไปจนทำให้ผู้รับการสอบสวนไม่ให้ความร่วมมือ แต่ยังคงอำนาจในการสืบสวนสอบสวนอยู่ และในรูปแบบของเสื้อผ้าธรรมดาเพื่อให้กลมกลืนกับสภาพแวดล้อมของบุคคลทั่วไปในการซ่อนพรางและสืบสวนหาข่าว
หลายครั้งเจ้าหน้าที่ตำรวจมักได้รับมอบหมายให้ปฏิบัติภารกิจลับที่ไม่เปิดเผยตัว เพื่อประโยชน์ในการสืบสวนสอบสวนในองค์กรอาชญากรรม หรือเครือข่ายยาเสพติด ซึ่งไม่สามารถปฏิบัติงานในเครื่องแบบได้ โดยบางครั้งเจ้าหน้าที่ตำรวจเหล่านั้นต้องเกี่ยวข้องกับเหตุอาชญากรรมพวกนั้นไปด้วย
ความสัมพันธ์ระหว่างเจ้าหน้าที่ตำรวจในเครื่องแบบ และเจ้าหน้าที่ตำรวจในงานสืบสวนสอบสวนแตกต่างกันไปในแต่ละประเทศ โดยในสหรัฐ ตำรวจในงานสืบสวนสอบสวนจะถูกหมุนเวียนไปเรียนรู้งานของตำรวจในเครื่องแบบ เพื่อให้เข้าใจการปฏิบัติงานของตำรวจในเครื่องแบบ ในขณะที่บางประเทศแยกสายงานของตำรวจสืบสวนสอบสวน และตำรวจในเครื่องแบบออกจากกันอย่างสิ้นเชิง
บุคลากรและการจัดหน่วย > อาสาสมัครและผู้ช่วย

ในบางประเทศ งานตำรวจเป็นงานนอกเวลาหรืองานอาสาสมัคร ซึ่งผู้ปฏิบัติงานบางคนมีอาชีพอื่นนอกเหนือจากการเป็นตำรวจ โดยตำแหน่งเหล่านี้มีทั้งแบบได้รับค่าจ้าง และเป็นงานอาสาสมัคร โดยตำรวจเหล่านี้เป็นที่รู้จักในชื่อต่าง ๆ เช่น ตำรวจสำรอง ผู้ช่วยตำรวจ หรือตำรวจพิเศษ
นอกจากนี้ยังมีองค์กรอาสาสมัครในการทำงานร่วมกับตำรวจ และช่วยปฏิบัติงานในเฉพาะด้าน เช่น โครงการอาสาสมัครตำรวจที่มาจากการเกษียณราชการในสหรัฐ อาสาสมัครรับมือเหตุฉุกเฉินในชุมชนในสหรัฐ อาสาสมัครตำรวจท่องเที่ยวพัทยา โครงการอาสาสมัครตำรวจท่องเที่ยวพัทยา ที่รับชาวต่างชาติเข้ามาเป็นผู้ช่วยเจ้าพนักงาน
บุคลากรและการจัดหน่วย > หน่วยเฉพาะทาง

หน่วยเฉพาะทางคือหน่วยที่มีอำนาจหน้าที่ในการปฏิบัติงานเฉพาะด้าน พบได้ในหน่วยงานบังคับใช้กฎหมายหลายแห่งทั่วโลก สำหรับจัดการเหตุอาชญากรรมเฉพาะด้าน เช่น การบังคับใช้กฎหมายจราจร การใช้สุนัขตำรวจ การสอบสวนอุบัติเหตุ การสอบสวนเหตุการฆาตกรรม การสอบสวนการทุจริต หรือหน่วยที่มีความสามารถเฉพาะทางทาง เช่น การค้นหาใต้น้ำ การบิน การเก็บกู้วัตถุระเบิด อาชญากรรมทางคอมพิวเตอร์
ในขณะที่เหตุอาชญากรรมมีความรุนแรงและร้ายแรงมากขึ้น หน่วยเฉพาะทางของตำรวจที่ถูกฝึกฝนมาเพื่อปฏิบัติการในการควบคุมสถานการณ์ที่มีความรุนแรงเกินกว่าตำรวจท้องที่ หรือตำรวจตอบโต้เร็วในพื้นที่จะรับมือได้ มีหน้าที่ในการจัดการกับเหตุอาชญากรรมเหล่านั้น รวมถึงการปิดล้อมจับกุมผู้ต้องหาที่มีความอันตรายสูง และการคุ้มกันผู้ต้องหา โดยรู้จักกันในชื่อของ หน่วยสวาต หน่วยปฏิบัติการพิเศษ
ในภารกิจต่อต้านความไม่สงบที่ยังอยู่ในขอบเขตอำนาจการปฏิบัติการของตำรวจ เจ้าหน้าที่ตำรวจอาจจะได้รับการคัดเลือกเพื่อเข้ารับการฝึกและประกอบกำลังเป็นหน่วยในการลาดตระเวน และปฏิบัติงานทั้งการหาข่าวและการซุ่มโจมตีในรูปแบบของกองกำลังกึ่งทหาร เพื่อรักษาความสงบในพื้นที่ที่มีความขัดแย้งสูง
การปฏิบัติการหลายครั้ง เจ้าหน้าที่ตำรวจจำเป็นต้องแยกผู้บริสุทธิ์ที่ไม่เกี่ยวข้องกับความรุนแรงออกจากกลุ่มผู้ก่อเหตุในสถานการณ์รุนแรง ทำให้ตำรวจต้องติดอาวุธทางยุทธวิธีที่ไม่ก่อให้เกิดอันตาย อาทิ ระเบิดแฟลช กระสุนยาง
บุคลากรและการจัดหน่วย > งานธุรการ

ตำรวจอาจมีอำนาจในทางปกครองที่ไม่เกี่ยวข้องโดยตรงกับการบังคับใช้กฎหมาย อาทิ การออกใบอนุญาตอาวุธปืน การออกใบอนุญาตติดตั้งสัญญาณไฟฉุกเฉิน โดยขอบเขตอำนาจในด้านนี้อาจมีความแตกต่างกันไปในแต่ละประเทศ
บุคลากรและการจัดหน่วย > การทหาร

ตำรวจในการทหารมีหลายความหมาย อาทิ
ส่วนหนึ่งของกองทัพที่มีหน้าที่รับผิดชอบงานด้านตำรวจในกองทัพ เรียกว่า สารวัตรทหาร
ส่วนหนึ่งของกองทัพที่มีหน้าที่รับผิดชอบงานด้านตำรวจทั้งในกองทัพและพลเรือน มีชื่อเรียกหลากหลายในแต่ละประเทศ เช่น France Gendarmerie, Italy Carabinieri
ส่วนหนึ่งของกองทัพที่มีหน้าที่รับผิดชอบงานด้านตำรวจในพลเรือน มีชื่อเรียกหลากหลายในแต่ละประเทศ เช่น องครักษ์สาธารณรัฐแห่งชาติโปรตุเกส, หน่วยพิทักษ์พลเรือนสเปน
บุคลากรและการจัดหน่วย > ศาสนา

ในบางประเทศ โดยเฉพาะประเทศที่มีการบังคับใช้กฎหมายอิสาม ชะรีอะฮ์ จะมีกองกำลังตำรวจศาสนาที่บังคับใช้กฎหมายต่อผู้กระทำผิดกฎข้อบังคับของกฎหมายศาสนา เช่น ในประเทศซาอุดีอารเบีย
เครื่องมือและอุปกรณ์ > อาวุธ

ในการปฏิบัติงาน เจ้าหน้าที่ตำรวจจะพกอาวุธ ซึ่งส่วนใหญ่เป็นปืนพกในการปฏิบัติหน้าที่ตามปกติ ในบางประเทศ อาทิ สหราชอาณาจักร (ยกเว้นไอร์แลนด์เหนือ) ไอซ์แลนด์ ไอร์แลนด์ นอร์เวย์ นิวซีแลนด์ และมอลตา เจ้าหน้าที่ตำรวจจะไม่พกอาวุธ นอกจากหน่วยเฉพาะทางที่ได้รับอนุญาตให้ติดอาวุธ โดยตำรวจมักมีหน่วยเชี่ยวชาญการใช้อาวุธเฉพาะในการปฏิบัติการต่อผู้กระทำผิดที่ติดอาวุธ และสถานการณ์ฉุกเฉินร้ายแรงอื่น ๆ ซึ่งในบางสถานการณ์ที่ตำรวจไม่สามารถรับมือได้ ตำรวจสามารถร้องขอกำลังสนับสนุนจากทหารได้ ขึ้นอยู่กับกฎหมายในแต่ละประเทศ
นอกจากนี้ ตำรวจยังมีอาวุธที่ไม่ร้ายแรง (อาวุธที่ไม่รุนแรงถึงตาย) เอาไว้สำหรับการควบคุมการจลาจล เช่น กระบอง แก๊สน้ำตา กระสุนยาง ปืนฉีดน้ำแรงดันสูง ตำรวจควบคุมฝูงชน โล่ปราบจลาจล และอาวุธปืนไฟฟ้า โดยตำรวจจะพกกุญแจจมือเพื่อควบคุมตัวผู้ต้องสงสัย ในขณะที่อาวุธที่รุนแรงถึงชีวิตมักจะถูกใช้งานเป็นวิธีสุดท้ายเท่านั้นตามเงื่อนไขของข้อกฎหมายในแต่ละประเทศ เช่น บราซิลใช้ได้กับอาชญากรหลบหนี สหรัฐใช้ได้เพื่อป้องกันชีวิตของตนเอง
เครื่องมือและอุปกรณ์ > การสื่อสาร

ตำรวจสมัยใหม่มักมีการใช้งานวิทยุสื่อสารแบบสองทางอย่างแพร่หลาย ทั้งแบบวิทยุมือถือ วิทยุโมบายล์ติดรถยนต์ และวิทยุแบบติดตั้งประจำที่ เพื่อประสานงานในการทำงาน รายงานข้อมูลและการช่วยเหลือกันอย่างทันถ้วงที ในปัจจุบันอุปกรณ์เชื่อมต่อกับฐานข้อมูลในรถเพิ่มประสิทธิภาพในการสื่อสารของตำรวจ ในการตอบสนองต่อเหตุฉุกเฉิน การตรวจสอบประวัติอาชญากรรมผู้ต้องสงสัยในเวลาอันสั้น และรายงานบันทึกประจำวันในการปฏิบัติงานของเจ้าหน้าที่ตามเวลาจริง อุปกรณ์การสื่อสารพื้นฐานอื่น ๆ ของตำรวจได้แก่ ไฟฉาย แท่งไฟ นกหวีด
เครื่องมือและอุปกรณ์ > ยานพาหนะ

รถยนต์ตำรวจถูกใช้งานในหลากหลายรูปแบบ ทั้งการควบคุมตัวผู้ต้องหา การลาดตระเวน และการเดินทาง โดยทั่วไปรถตำรวจจะเป็นรถเก๋งสี่ประตูที่ได้รับการดัดแปลง ติดตราของหน่วยงานตำรวจในตำแหน่งที่เหมาะสม และติดตั้งสัญญาณไฟฉุกเฉินพร้อมด้วยเสียงไซเรน เพื่อกระตุ้นให้ผู้คนรับรู้ถึงการมาถึงและปรากฏตัวของเจ้าหน้าที่ตำรวจรถตำรวจหรือยานพาหนะอื่น ๆ ที่ไม่ติดเครื่องหมายถูกใช้งานในการปฏิบัติการสืบสวนและติดตามจับกุมผู้กระทำความผิดโดยไม่ให้รู้ตัว
รถจักรยานยนต์ตำรวจถูกใช้งานในพื้นที่ที่รถยนต์ไม่สามารถเข้าถึงได้ เพื่อเข้าระงับเหตุและควบคุมสถานการณ์รักษาความสงบเรียบร้อยในพื้นที่ ใช้ในการปิดกั้นการจราจรในการคุ้มกันยานพาหนะเมื่อผ่านเส้นทางต่าง ๆ โดยในตำรวจปราบจลาจลมีการใช้งานจักรยานยนต์เพื่อตั้งแนวขัดขวางชั่วคราวในการต่อต้านและปราบปรามผู้ประท้วง และอีกคุณสมบัติของจักรยานยนต์ก็คือความเงียบในการเข้าใกล้ผู้ต้องสงสัย และไล่ติดตามผู้กระทำผิดที่ใช้การเดินเท้าในการหลบหนี
นอกจากนี้ ตำรวจยังใช้ยานพาหนะอื่น ๆ ในการสนับสนุนการปฏิบัติหน้าที่อีกด้วย เช่น เฮลิคอปเตอร์ เครื่องบิน เรือลาดตระเวน รถบัญชาการเหตุการณ์เคลื่อนที่ จักรยานยนต์ และรถหุ้มเกราะ และภายในยานพาหนะเหล่านั้นอาจมีถังดับเพลิง หรือเครื่องกระตุ้นหัวใจสำหรับใช้งานในเหตุฉุกเฉินอีกด้วย
ยุทธวิธี

หลังจากการเข้ามาของการใช้รถตำรวจ วิทยุสื่อสาร และโทรศัพท์ในช่วงต้นศตวรรษที่ 20 ได้เปลี่ยนกลยุทธ์การทำงานของตำรวจ ที่เน้นการตรวจตราตั้งรับในพื้นที่เขตตรวจของตนเอง เปลี่ยนมาเป็นยุทธวิธีแบบโต้ตอบอย่างรวดเร็ว ทำให้เกิดการควบคุมและสั่งการของตำรวจอย่างเป็นระบบที่มีศูนย์กลางมากยิ่งขึ้น
ความเชื่อมั่น > หน่วยตรวจสอบภายใน

ภายในหน่วยงานตำรวจ มักจะมีหน่วยงานสำหรับตรวจสอบการทำงานภายในหน่วยงานของตนเอง โดยเป็นที่รู้จักในชื่อ หน่วยตรวจสอบภายใน โดยในบางประเทศมีการแยกหน่วยงานนี้ออกมาจากหน่วยงานตำรวจเพื่อความอิสระในการตรวจสอบการทำงาน เช่น อังกฤษ ฮ่องกง
ความเชื่อมั่น > การใช้กำลัง

เจ้าหน้าที่ตำรวจมักจะถูกกล่าวหาว่าใช้กำลังเกินกว่าเหตุ และขอบเขตของกฎหมาย โดยเหตุการณ์ที่ถูกพูดถึงมากที่สุดคือการใช้ความรุนแรงในการจับกุมต่อจอร์จ ฟลอยด์ จนทำให้เขาเสียชีวิต โดยความรุนแรงดังกล่าวอาจขยายไปถึงชีวิตหลังการทำงานของเจ้าหน้าที่ตำรวจที่มีอัตราการใช้ความรุนแรงในครอบครัวที่สูง
ความเชื่อมั่น > การคุ้มครองบุคคล

เจ้าหน้าที่ตำรวจมีหน้าที่หลักในการบังคับใช้กฎหมาย โดยไม่ได้มีหน้าที่ชัดเจนในการปกป้องบุคคลใด ๆ แต่ในทางกลับกัน ตำรวจมีหน้าที่ในการคุ้มครองและปกป้องพยานในกระบวนการชั้นศาล เพื่อไม่ให้เกิดการแทรกแทรงกระบวนการยุติธรรม และการขมขู่พยานเพื่อให้เปลี่ยนแปลงหรือกลับคำให้การ
ในขณะที่มีเจ้าหน้าที่ตำรวจบางหน่วยที่มีหน้าที่ในการคุ้มครองบุคคลโดยเฉพาะ เช่น ตำรวจลับสหรัฐ
ดูเพิ่ม

โรงเรียนตำรวจ
ตำรวจทางหลวง
ตำรวจน้ำ
หน่วยงานบังคับใช้กฎหมาย
มีลิตซียา
การทหาร
แหล่งข้อมูลอื่น

United Nations Police Division.
เครื่องแบบในการปฏิบัติงานของตำรวจอังกฤษ
ทีมจู่โจม GIGN ของตำรวจฝรั่งเศสในปี พ.ศ. 2559
สารวัตรทหารของกองทัพเกาหลีใต้ยืนรักษาการณ์อยู่ในพื้นที่ความมั่นคงร่วม
ตำรวจท้องที่ของอัฟกานิสถานกำลังสื่อสารด้วยวิทยุสื่อสารแบบประจำที่เพื่อทดสอบสัญญาณการสื่อสารกับตำรวจในเขตรับผิดชอบเมื่อปี พ.ศ. 2555
ตำรวจปราบจลาจลตรุกีใช้กำลังกับผู้ประท้วงในปี พ.ศ. 2556
ความน่ารัก

การเปลี่ยนสัดส่วนต่าง ๆ ของศีรษะและใบหน้า (โดยเฉพาะขนาดขากรรไกรบนโดยเปรียบเทียบกับขากรรไกรล่าง) ตามอายุ
"มนุษย์ชอบใจสัตว์ที่มีลักษณะคล้าย ๆ เด็ก คือมีตาใหญ่ กะโหลกศีรษะที่ป่องออก คางที่ไม่ยื่นออก (คอลัมน์ซ้าย)
ส่วนสัตว์ที่มีตาเล็ก ปากจมูกยาว (คอลัมน์ขวา) ไม่ทำให้เกิดปฏิกิริยาเช่นเดียวกัน" --ค็อนแรด ลอเร็นซ์
ความน่ารัก (อังกฤษ: Cuteness) 
เป็นคำบ่งความรู้สึกที่ใช้แสดงความน่าพึงใจ/ความน่าดูน่าชมที่มักจะเกี่ยวข้องกับความเยาว์วัยและรูปร่างหน้าตา
และยังเป็นคำบัญญัติทางวิทยาศาสตร์และแบบวิเคราะห์ในพฤติกรรมวิทยาอีกด้วย
นักวิทยาศาสตร์ที่ใช้คำนี้เป็นคนแรก (ชาวออสเตรียชื่อว่าค็อนแรด ลอเร็นซ์) ได้เสนอความคิดในเรื่องแผนภาพทารก (อังกฤษ: baby schema, เยอรมัน: Kindchenschema) ซึ่งเป็นลักษณะทางใบหน้าและร่างกาย
ที่ทำให้สัตว์หนึ่ง ๆ ปรากฏว่า "น่ารัก" และกระตุ้นให้ผู้อื่นช่วยดูแลรักษาสัตว์นั้น ๆ
คำนี้สามารถใช้ในการชมบุคคลและสิ่งของที่น่าดูน่าชมหรือมีเสน่ห์
อีกอย่างหนึ่ง ความน่ารัก เป็นความสวยงามประเภทหนึ่งที่มีลักษณะละเอียดอ่อนและดึงดูดใจโดยเฉพาะอย่างยิ่งสำหรับเด็ก ความน่ารักมักจะเกิดจากส่วนประกอบของสิ่งที่มีลักษณะคล้ายทารกหรือมีขนาดใกล้เคียงกับทารก และมักจะมีส่วนประกอบของความขี้เล่น ความเปราะบาง และการช่วยเหลือตัวเองไม่ได้รวมอยู่ด้วย เด็กเล็ก ๆ และสัตว์ในวัยเยาว์มักจะมีการกล่าวถึงในลักษณะความน่ารัก ในขณะเดียวกันสัตว์ใหญ่บางประเภทเช่นแพนด้ายักษ์ ก็ยังมีการกล่าวถึงความน่ารัก เนื่องจากลักษณะที่คล้ายคลึงกับทารก และมีสัดส่วนหัวขนาดใหญ่เมื่อเทียบกับขนาดร่างกาย เทียบกับสัตว์ชนิดอื่น
ในประเทศญี่ปุ่น ความน่ารักได้กลายมาเป็นส่วนหนึ่งของวัฒนธรรม จะเห็นได้ว่าในสื่อต่าง ๆ เสื้อผ้า อาหาร ของเล่น หรือของใช้ส่วนตัว มักจะมีภาพแสดงความน่ารักออกมา หรือแม้แต่หน่วยงานรัฐบาล การทหารก็ยังมีภาพแสดงความน่ารักออกมา ในขณะที่ไม่มีใช้กันในประเทศอื่นโดยถือว่าเป็นความไม่เหมาะสม ความน่ารักในปัจจุบันได้เป็นส่วนหนึ่งของแผนการตลาดของบริษัทขายของ โดยเฉพาะอย่างยิ่งในประเทศญี่ปุ่น โดยได้กลายเป็นจุดขายที่สำคัญ ตัวอย่างเช่นในสินค้า เฮลโล คิตตี้ หรือ โปเกมอน หรือแม้แต่ในวัฒนธรรมตะวันตก เช่น หมีพูห์ หรือ มิกกี้เมาส์
ลักษณะของเด็กและความน่ารัก

นักวิชาการมานุษยวิทยาที่มหาวิทยาลัยคอร์เนลได้กล่าวไว้ว่า
ส่วนสัดของใบหน้าจะเปลี่ยนไปตามอายุเนื่องจากความเปลี่ยนแปลงของอวัยวะทั้งที่เป็นส่วนที่แข็งและส่วนที่นิ่ม
และความเปลี่ยนแปลงที่เป็นไปตามลำดับในธรรมชาตินั้นทำให้สัตว์มีอายุน้อยมองดูน่ารัก
โดยมีจมูกและปากที่เล็กกว่า หน้าผากที่ใหญ่กว่า และตาที่ใหญ่กว่าผู้ที่ถึงวัยผู้ใหญ่แล้ว
ในส่วนของอวัยวะที่แข็ง กะโหลกศีรษะส่วนบรรจุสมอง (neurocranium) ได้เติบโตขึ้นมากแล้วในเด็ก แต่ว่ากระดูกที่จมูกและส่วนอื่น ๆ ที่เกี่ยวข้องกับการเคี้ยวอาหารจะเติบโตขึ้นในระดับสูงสุดต่อเมื่อภายหลัง
ในส่วนของอวัยวะที่นิ่ม ส่วนที่เป็นกระดูกอ่อนคือหูและจมูกเป็นส่วนที่โตขึ้นเรื่อย ๆ ตลอดชั่วชีวิต
นอกจากนั้นแล้ว เริ่มต้นตั้งแต่อายุ 25 ปี คิ้วจะเริ่มขยับลงจากเหนือเบ้าตามายังใต้เบ้าตา
ส่วนคิ้วที่ทอดไปตามด้านข้างจะตกลงตามอายุ ทำให้ตาปรากฏว่าเล็กลง
และส่วนแดงของปากจะบางลงเรื่อย ๆ ตามอายุเพราะการสูญเสียเนื้อเยื่อเกี่ยวพัน
มีงานวิจัยหนึ่งที่พบว่า 
หน้าของเด็กชาวอิตาลีผิวขาวภาคเหนือที่หน้าตาน่าดู 
จะมี "ลักษณะของเด็กทารก"
เช่น "หน้าผากที่กว้างกว่า", กรามที่เล็กกว่า, ขากรรไกรบนที่ใหญ่กว่าและเด่นกว่า, หน้าที่กว้างกว่า แบนกว่า, และมีลักษณะใบหน้าจากหน้าไปหลังที่ใหญ่กว่า
เด็กชาวอิตาลีที่ใช้เป็นจุดอ้างอิง
ลักษณะของเด็กและความน่ารัก > หน้าที่ทางชีวภาพของความน่ารัก

ค็อนแรด ลอเร็นซ์ได้เสนอในปี ค.ศ. 1949 ว่า ลักษณะของเด็กทารกเหล่านี้ ทำให้เกิดปฏิกิริยาเพื่อดูแลรักษาในผู้ใหญ่
เป็นการปรับตัวตามขบวนการวิวัฒนาการเพื่อให้มั่นใจว่า พ่อแม่จะดูแลลูก ๆ ของตน
มีผลเป็นการสืบต่อสายพันธุ์ของสปีชีส์นั้น ๆ
งานวิจัยวิทยาศาสตร์ต่อ ๆ มาเพิ่มหลักฐานให้กับทฤษฎีของลอเร็นซ์
ยกตัวอย่างเช่น มีหลักฐานที่แสดงว่ามนุษย์ผู้ใหญ่มีปฏิกิริยาเชิงบวกต่อทารกที่ดูน่ารักโดยเหมารวม
และงานต่าง ๆ ก็แสดงด้วยว่า การตอบสนองต่อความน่ารัก ซึ่งโดยทั่ว ๆ ไปหมายถึงความน่าดูน่าชมของใบหน้า  ดูจะเหมือนกันทั้งในวัฒนธรรมเดียวกันและในวัฒนธรรมต่าง ๆ กัน
ในงานวิจัยทำที่มหาวิทยาลัยเอ็มมอรี่ในเมืองแอตแลนตา นักวิจัยพบโดยใช้ fMRI ว่า ภาพที่ดูน่ารักจะเพิ่มการทำงานในสมองที่คอร์เทกซ์กลีบหน้าผากส่วนหน้าใกล้เบ้าตา (Orbitofrontal cortex) ซึ่งมีกิจเกี่ยวกับการประมวลผลทางประชานและการตัดสินใจ
รูปแบบการเจริญเติบโตของเด็ก

นักโบราณคดีที่มหาวิทยาลัยลอนดอนท่านหนึ่งกล่าวว่า
วัยเยาว์ที่นานขึ้นในมนุษย์เป็นส่วนหนึ่งของ neoteny (วิวัฒนาการทางธรรมชาติของมนุษย์ที่มีรูปร่างลักษณะบางอย่างเหมือนเด็กแม้ในวัยผู้ใหญ่)
ส่วนนักมานุษยวิทยาเชิงกายภาพท่านหนึ่งกล่าวว่า รูปแบบการเติบโตของเด็กดูเหมือนจะมีจุดประสงค์เพื่อเพิ่มระยะเวลาที่ดูน่ารัก
คือ สมองของเด็กจะมีขนาดเท่ากับผู้ใหญ่แล้วแม้ว่าจะมีขนาดกายเพียงแค่ 40%
มี "การเจริญเติบโตของฟันเพียงแค่ 58%" และมี "การเจริญเติบโตของระบบสืบพันธุ์เพียงแค่ 10%"
และการเจริญเติบโตเช่นนี้ทำให้เด็กมีลักษณะเหมือนทารก (คือมีกะโหลกศีรษะใหญ่ หน้าเล็ก ตัวเล็ก และระบบสืบพันธุ์ที่ยังไม่สมบูรณ์) นานกว่า "สปีชีส์ของสัตว์เลี้ยงลูกด้วยนมอื่น ๆ"
เป็นเหตุให้เกิดปฏิกิริยา "การเลี้ยงดู" และ "ให้ความดูแล" จาก "บุคคลที่มีอายุมากกว่า"
ความแตกต่างระหว่างเพศ

ความรู้สึกว่าน่ารักของทารกนั้น ขึ้นอยู่กับเพศและพฤติกรรมของทางรก งานวิจัยปี ค.ศ. 2006 พบว่า ทารกหญิงจะปรากฏว่าน่ารักถ้ามีรูปร่างหน้าตาที่น่าดูน่าชมที่ปกติทารกหญิงมีมากกว่าทารกชาย ในขณะที่งานวิจัยในปี ค.ศ. 1990 พบว่า ความใส่ใจและพฤติกรรมของคนดูแลในการปกป้องรักษาทารกชาย อาจมีเหตุจากความรู้สึกล้วน ๆ ว่า เด็กนั้นมีความสุขและมีความน่าดูน่าชมแค่ไหน
เพศของคนดูสามารถกำหนดความแตกต่างของความรู้สึกว่าน่ารัก งานวิจัยในปี ค.ศ. 2009 พบว่า หญิงมีความอ่อนไหวต่อความแตกต่างเล็ก ๆ น้อย ๆ เกี่ยวกับความน่ารักมากกว่าชายที่มีอายุใกล้เคียงกัน ซึ่งบอกเป็นนัยว่า ฮอร์โมนทางเพศของหญิงอาจมีความสำคัญในการกำหนดความน่ารัก
ผลเช่นนี้ก็พบด้วยในงานวิจัยปี ค.ศ. 1981 ที่นักวิจัยให้นักศึกษาปริญญาตรี 25 คน (ชาย 7 และหญิง 18) ให้คะแนนความน่ารักของทารกตามลักษณะต่าง ๆ เช่นอายุ พฤติกรรม และรูปร่างหน้าตาเช่นรูปร่างของศีรษะ และใบหน้า
ความชอบใจของเด็กเล็ก ๆ

งานวิจัยในปี ค.ศ. 2014 พบว่า เด็กเล็ก ๆ แสดงความชอบใจในใบหน้าที่คล้ายกับของทารกมากกว่า  คือ มีใบหน้ากลม มีหน้าผากที่ใหญ่กว่า มีตาใหญ่กว่า มีจมูกและปากที่เล็กกว่า  
ในงานวิจัยในเด็ก 3-6 ขวบ
นักวิจัยพบว่า เด็ก ๆ ชอบใจภาพแสดงดวงตาของสุนัข แมว และมนุษย์ที่คล้ายของทารก เปรียบเทียบกับสัตว์กลุ่มเดียวกันที่มีลักษณะคล้ายทารกน้อยกว่า